— Адкажу цытатай англійскага паэта Джона Уілмата, якая, на мой погляд, будзе вельмі дарэчнай: “Да жаніцьбы ў мяне было 6 тэорый адносна выхавання дзяцей, зараз у мяне шасцёра дзяцей і ні адной тэорыі”. Выхаванне — гэта сітуацыйны працэс. Часам, канечне, дакараеш сябе за ўпушчаныя моманты. На жаль, з-за актыўнай трэнерскай работы свайму сыну я ўдзяляў менш увагі, чым чужым дзецям. Але ўжо зараз нічога не зменіш.